Lelkotvaré

Lelkotvaré alebo lelky (Caprimulgiformes) sú rad letcov. 

Rad má v závislosti od autora rôzne definície, konkrétne môže byť definovaný nasledovnými spôsobmi (tu sú zoradené od najužšej definície po najširšiu a kvôli prehľadnosti sú tu vynechané vyhynuté taxóny):
1. len čeľaď lelkovité (Caprimulgidae), alebo
2. čeľade lelkovité (Caprimulgidae) a lelkovcovité (Nyctibiidae), alebo
3. čeľade lelkovité (Caprimulgidae), lelkovcovité (Nyctibiidae), guačarovité (Steatornithidae), krátkonôžkovité (Podargidae) a prípadne aj lelčíkovité (Aegothelidae), alebo
4. taxón Strisores (=Caprimulgimorphae), čiže to isté ako bod 3 (vrátane lelčíkovitých) plus to, čo sa inde klasifikuje ako rad dážďovníkotvaré/krátkonožce (Apodiformes), pričom sa tu myslia dážďovníkotvaré v širšom zmysle, čiže vrátane kolibríkov; tento taxón má alternatívny slovenský názov krátkonožce a lelky.
Definícia 3  je tradičná definícia (ide pravdepodobne o parafyletický taxón), používa ju ale dodnes napr. IOC 2020 a Gaisler-Zima 2018, a je aj hlavným predmetom tohto článku. Definície 1 a 4 sú definície z najnovších textov, definícia 2 sa vyskytovala na začiatku 21. storočia.Pozri zdroje uvedené ku kapitole Systematika.

 Charakteristika (definícia č. 3) 
Majú veľkú hlavu, krátke nohy a dlhé špicaté krídla. Lietajú pred večerom a v noci. Živia sa hmyzom. Zobák vedia roztvoriť až pod oko. Sú to nočné sťahovavé vtáky. Nohy sú slabé, viac prispôsobené na pohyb na zemi. Na Slovensku žije chránený lelek lesný.

 Systematika 
Vysvetlivka: Znak / oddeľuje úplné synonymá. A, B...označuje rôzne významy toho istého názvu.

rad lelkotvaré/lelky (Caprimulgiformes) A (t.j. podľa definície č. 3):

 čeľaď lelkovité (Caprimulgidae)/ rad lelkotvaré/lelky (Caprimulgiformes) B / staršie: parvrad Caprimulgida - vrátane taxónu niekedy vyčleňovaného ako samostatná čeľaď Eurostopodidae (= staršie: nadčeľaď Eurostopoidea)
 Sedentaves
 (bezmenný taxón) = v niektorých systémoch rad Nyctibiiformes
 rod †Paraprefica
 čeľaď lelkovcovité (Nyctibiidae) / staršie: nadčeľaď  Nyctibioidea
 (bezmenný taxón) = v niektorých systémoch rad Steatornithiformes
rod †Fluvioviridavis
rod †Protocypselomorphus
rod †Prefica - niekedy zaraďovaný pod Steatornithidae
 čeľaď guačarovité/guacharovité (Steatornithidae) / staršie: nadčeľaď Steatornithoidea 
 (bezmenný taxón) = v niektorých systémoch rad Podargiformes
rod †Masillapodarcus - niekedy zaraďovaný pod Podargidae
?rod †Quercypodargus - niekedy zaraďovaný pod Podargidae
 čeľaď krátkonôžkovité/bielonôžkovité/žaboústkovité (Podargidae)/ staršie: infrarad Podargides - vrátane rodu žaboústka (Batrachostomus), ktorý sa niekedy vyčleňuje ako samostatná čeľaď Batrachostomidae
 ?rod †Archaeotrogon

Niekedy sa sem zaraďuje aj taxón tvorený čeľaďou lelčíkovité (Aegothelidae) a (prípadne aj) rodmi †Hassiavis, †Eocypselus a †Quipollornis. Tento taxón sa inak zaraďuje buď ako samostatný rad Aegotheliformes (patriaci v systéme vedľa dážďovníkotvarých) alebo pod dážďovníkotvaré (Apodiformes).

Alternatívne zoskupenia v rámci tohto radu (vrátane alebo bez Apodiformes) v niektorých systémoch:
 Steatornithida = Steatornithidae + Nyctibiidae
 Caprimulgides = Steatornithidae + Nyctibiidae + Caprimulgida
 Caprimulgi = Podargides + Caprimulgides
 lelkotvaré/lelky (Caprimulgiformes) C = Caprimulgidae + Nyctibiidae
 lelkotvaré/lelky/krátkonožce a lelky (Caprimulgiformes) D/ Strisores/ Caprimulgimorphae = Caprimulgiformes A + Apodiformes (vrátane kolibríkov)
 Vanescaves = Strisores okrem Caprimulgidae
 Letornithes = Vanescaves okrem Sedentaves

Zdroje tejto kapitoly: Chen, Albert & Noor, Dandy & Benson, Roger & Braun, Michael & Field, Daniel. (2019). Total-Evidence Framework Reveals Complex Morphological Evolution in Nightbirds (Strisores). Diversity. 11. 143. 10.3390/d11090143. Chen, Albert & Field, Daniel. (2020). Phylogenetic definitions for Caprimulgimorphae (Aves) and major constituent clades under the International Code of Phylogenetic Nomenclature. Vertebrate Zoology. 70. 571-585. 10.26049/VZ70-4-2020-03. Larsen, Carl & Speed, Michael & Harvey, Nicholas & Noyes, Harry. (2007). A molecular phylogeny of the nightjars (Aves: Caprimulgidae) suggests extensive conservation of primitive morphological traits across multiple lineages. Molecular phylogenetics and evolution. 42. 789-96. 10.1016/j.ympev.2006.10.005. Slovenské mená vtákov sveta ver. 2020 VIII 13 lelky. In: lelky. In: Pyramída

 Referencie 

 Iné projekty